

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

28 Οκτωβρίου, 2024

**Δελτίο Τύπου 1**

**Διάπραξη τροχαίων αδικημάτων – Κατοχή σιδερένιου λοστού**

Γύρω στις 7.00μ.μ. χθες, μέλη της Αστυνομίας έκαναν σήμα σε οδηγό αυτοκινήτου, να σταματήσει για έλεγχο, σε περιοχή της επαρχίας Λευκωσίας.

Αντί αυτού, ο οδηγός του αυτοκινήτου δεν συμμορφώθηκε με τις οδηγίες των ένστολων μελών της Αστυνομίας και διέπραξε και άλλα αδικήματα, όπως αλόγιστη και επικίνδυνη οδήγηση, προσπέρασμα σε άσπρη συνεχόμενη γραμμή και αντικανονικό προσπέρασμα από τα αριστερά.

Στη συνέχεια το όχημα ανακόπηκε και όπως διαπιστώθηκε, οδηγός ήταν 17χρονος.

Κατά τη διάρκεια του ελέγχου που ακολούθησε, διαπιστώθηκε ότι ο 17χρονος οδηγούσε χωρίς να είναι κάτοχος άδειας οδηγού και πιστοποιητικού ασφάλειας, ενώ στο όχημα του εντοπίστηκε ένας μεγάλος σιδερένιος λοστός, ο οποίος κατασχέθηκε.

Ο 17χρονος επίσης, δεν έφερε ζώνη ασφαλείας, ενώ οδηγούσε υπό την επήρεια ναρκωτικών ουσιών.

Το εν λόγω πρόσωπο, αναμένεται να κατηγορηθεί γραπτώς για τα αδικήματα που διέπραξε για να κλητευθεί ενώπιον Δικαστηρίου.

 Ο Αστυνομικός Σταθμός Πέρα Χωριού συνεχίζει τις εξετάσεις.

 Κλάδος Επικοινωνίας